**НАРУЧИЛАЦ:**

**Републички фонд за здравствено осигурање, Београд, ул. Јована Мариновића бр. 2, кога заступа в.д. директора проф. др Сања Радојевић Шкодрић**

Матични број: 06042945

ПИБ: 101288707

(у даљем тексту: Наручилац)

**КУПАЦ:**

**\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_ бр. \_\_, кога заступа директор \_\_\_\_\_\_\_\_\_\_\_\_\_\_**

Матични број: \_\_\_\_\_\_\_\_

ПИБ: \_\_\_\_\_\_\_\_\_

 (у даљем тексту: Купац)

**ДОБАВЉАЧ:**

**MEDIKUNION d.o.o, ул. Вишњичка, бр. 57А, из Београда, кога заступа директор Дренка Дивчић**

Матични број: 06967191

ПИБ: 100352764

(у даљем тексту: Добављач)

Дана \_\_\_.\_\_\_.2022. године закључују

**УГОВОР БР. 70-7/22**

**ЗА ЈАВНУ НАБАВКУ ЛЕКОВА ЗА ЛЕЧЕЊЕ РЕТКИХ БОЛЕСТИ**

**ЈН бр. 404-2-110/22-7**

 **ЗА ПОЗИЦИЈЕ Е-КАТАЛОГА 30**

1. **УВОДНЕ НАПОМЕНЕ И КОНСТАТАЦИЈЕ**
	1. Наручилац, Купац и Добављач у уводу констатују:
	2. да је Наручилац у складу са чланом 53, 68. и 91. Закона о јавним набавкама (Сл. Гласник РС бр. 91/2019) спровео прву фазу рестриктивног поступка за јавну набавку Лекова за лечење ретких болести, број јавне набавке: 404-2-110/22-7, у име и рачун здравствених установа из Плана мреже здравствених установа у Републици Србији и успоставио систем динамичне набавке за предметну јавну набавку,
	3. да је Наручилац, након спроведене друге фазе рестриктивног поступка, на основу Одлуке о додели уговора бр. 404.01-4/22-76 од 20.07.2022. године, за позицију е-каталога 30, у оквиру система динамичне набавке (у даљрем тексту: СДН), изабрао понуду понуђача Medikunion d.o.o, бр302 од 07.07.2022. године (у даљем тексту: Понуда), у складу са којом се закључује овај уговор,
	4. Уговор о јавној набавци, у складу са Закључком Владе РС бр. 401-3252/2022 од 14.04.2022. године и Инструкцијом за ефикасније управљање системом финансирања здравствене заштите и контроле трошкова лечења осигураних лица Републичког фонда за здравствено осигурање (у даљем тексту: Инструкција), закључују Купац и Добављач, уз супотпис Републичког фонда за здравствено осигурање, као Наручиоца и платиоца у име и за рачун Купца.
2. **ПРЕДМЕТ УГОВОРА**
	1. Предмет уговора је куповина и испорука добара, наведених у Спецификацији лекова са ценама која се налази у Прилогу овог уговора и чини његов саставни део (Прилог 1).
	2. Уговор се закључује на период од 3 (три) месеца.
3. **ЦЕНА И ПЛАЋАЊЕ**
	1. Вредност уговора износи 1.465.350,00 динара, без обрачунатог ПДВ-а, односно 1.611.885,00 динара са ПДВ-ом.
	2. Уговор се реализује по ценама из Понуде Добављача које су дате у Спецификацији лекова са ценама из члана 2. овог уовора.
	3. Наручилац плаћа, у име и за рачун Купца, испоручене количине добара по јединичној цени из овог уговора, уплатом на текући рачун Добављача наведен у фактури, најкасније у року од 90 дана од дана пријема фактуре, односно од дана регистровања електронске фактуре у систему електронских фактура, када се сматра да је дужник примио електронску фактуру.
	4. Добављач је дужан да, приликом испостављања фактуре, поступи у складу са важећим Законом о електронском фактурисању.
	5. Oбавезе које доспевају у наредној години биће реализоване највише до износа средстава која ће за ову намену бити одобрена у тој буџетској години у складу са Законом којим се уређује буџетски систем, односно Законом којим се уређује здравствена заштита.
	6. Уколико током трајања овог уговора Добављач достави Наручиоцу захтев за умањење цене лека који је предмет овог уговора, ценом из овог уговора сматраће се цена лека из захтева Добављача, о чему ће бити закључен анекс уговора.
	7. Наручилац не одговара за неизмирење обавезе из тачке 3.3 у уговореном року, у случајевима када Купац и Добављач нису поступили у складу са Инструкцијом и Техничким упутством.
	8. Наручилац нема обавезу да изврши плаћање количина које нису у складу са Налогом за набавку и није одговоран за штету коју добављач претрпи због неплаћања испоручене количине која прелази количину из Налога за набавку.
4. **ИСПОРУКА**
	1. Испорука је сукцесивна и врши се у складу са потребама Купца.
	2. Добављач је дужан да на захтев Купца, испоручи количине одобрене од стране Наручиоца, наведене у Налогу за набавку.
	3. Купац упућује захтев за испоруку путем веб апликације РФЗО „Портал финансија“.
	4. Захтев за испоруку одобрен од стране Наручиоца, добија статус Налога за набавку и исти је доступан Добављачу на Порталу финансија.
	5. Добављач је дужан да на основу Налога за набавку, изврши испоруку тражене количине Купцу.
	6. Рок испоруке износи 24 сата рачунајући од дана пријема Налога за набавку.
	7. Место испоруке је магацин Купца, осим ако из објективних разлога Наручилац/Купац не одреди другу локацију испоруке.
	8. Трошкови транспорта и други трошкови укључени су у цену и Наручилац их посебно не признаје.
5. **ОБАВЕЗЕ УГОВОРНИХ СТРАНА**
	1. Наручилац је дужан да:

1) врши плаћање Добављачу, у име и за рачун Купца, по основу доспелих обавеза Купца према Добављачу, за испоручена добра која се финансирају из средстава обавезног здравственог осигурања утрошена за лечење осигураних лица РФЗО, у складу са закљученим уговорима о спровођењу и финансирању здравствене заштите

2) одобрава захтеве за испоруку које на основу овог уговора Купац доставља путем веб апликације РФЗО ,,Портал финансија“.

* 1. Купац је у обавези да:

1) приликом закључења уговора поступа у складу са чланом 152. став 7. Закона о јавним набавкама,

2) захтев за испоруку достави на одобрење Наручиоцу путем веб апликације РФЗО ,,Портал Финансија“,

3) обезбеди пријем испоруке одобрених добара и на Порталу финансија потврди да је примио испоруку количине добара која је у складу са Налогом за набавку и да су испоручена добра у свему у складу са уговореним,

4) обавести Наручиоца уколико Добављач не врши испоруку у уговореном року.

* 1. Добављач је дужан да:

1) извршава уговорне обавезе у складу са преузетим обавезама и правилима струке, у уговореним роковима,

2) одмах по сазнању, писаним путем, обавести Наручиоца о чињеницама које би могле да знатно отежају или онемогуће снадбевање Купца,

3) обезбеди да добра која испоручује немају правне или материјалне недостатке;

4) обезбеди да добро може бити у промету током целог периода трајања уговора,

5) испоручује добра у складу са уговореним количинама и уговореним квалитетом у свему у складу са Налогом за набавку,

6) сноси све трошкове који настану као последица уклањања добара услед грешке Добављача или произвођача,

7) испоручује добра са роком трајања не краћим од 12 месеци од дана испоруке, а изузетно, уколико је произвођачки рок 12 месеци или краће, рок трајања добра не може бити краћи од 2/3 произвођачког рока.

1. **СРЕДСТВО ОБЕЗБЕЂЕЊА ЗА ИСПУЊЕЊЕ УГОВОРНИХ ОБАВЕЗА**
	1. Добављач је обавезан да приликом потписивања уговора Наручиоцу достави бланко меницу, која мора бити евидентирана у Регистру меница и овлашћења Народне банке и потписана од стране лица овлашћеног за заступање, а уз исту мора бити достављено попуњено и оверено менично овлашћење у висини од 10% од вредности уговора без ПДВ. Уз меницу мора бити достављена и копија картона депонованих потписа, који мора бити издат од стране пословне банке која је наведена у меничном овлашћењу – писму.
	2. Средство обезбеђења за испуњење уговорних обавеза остаће на снази са роком важења не краћим од 40 (четрдесет) дана од дана истека важења уговора.
	3. Наручилац може уновчити средство обезбеђења за испуњење уговорних обавеза, уколико Добављач своје обавезе по закљученом уговору не реализује благовремено или правилно, односно уколико престане да их реализује.
	4. Наручилац може активирати средство обезбеђења за испуњење уговорних обавеза највише до износа од 10% од нереализоване вредности добара без ПДВ, на која се односи неиспуњење обавеза по уговору.
	5. У случају да Наручилац делимично активира достављену меницу за испуњење уговорних обавеза, односно исту не реализује у укупном износу наведеном у меничном овлашћењу, Добављач је у обавези да у року од 7 (седам) дана од дана активирања, достави Наручиоцу нову меницу и менично овлашћење у висини од 10% преостале вредности уговора.
	6. Средство обезбеђења за добро извршење посла ће Добављачу бити враћено након истека рока из тачке 6.2 овог члана, на захтев Добављача.
2. **ВИША СИЛА**
	1. Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорне стране су обавезне, да једна другу обавесте писаним путем у року од 24 (двадесетчетири) часа.
	2. Као случајеви више силе сматрају се екстремни и ванредни догађаји који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом се могу сматрати природне катастрофе (земљотреси, пожари, поплаве), експлозије, транспортне несреће, императивне одлуке органа власти и други случајеви, који су законом утврђени као виша сила.
3. **СПОРОВИ**
	1. Уговорне стране су сагласне да се евентуални спорови решавају споразумно, а у случају да се спор не може решити споразумним путем, утврђује се стварна и месна надлежност Привредног суда у Београду
4. **ИЗМЕНЕ УГОВОРА**
	1. Измене и допуне уговора могуће су у складу са чланом 158. - 161. Закона о јавним набавкама.
	2. Наручилац, Купац и Добављач су сагласни да ће се измене и допуне уговора вршити потписивањем Анекса овог уговора.
5. **РАСКИД УГОВОРА**
	1. У случају битних повреда одредаба уговора или повреда које се понављају, уговор може да раскине свака уговорна страна, односно страна потписник уговора у целости. О раскиду овог уговора и разлозима за раскид истог, уговорна страна је дужна да писаним путем обавести друге уговорне стране.
	2. Раскид уговора из разлога наведених у ставу 1. овог члана могућ је само уколико је друга уговорна страна претходно упозорена на битне повреде или повреде које се понављају и уколико исте није отклонила у остављеном року који мора бити разуман.
	3. Раскид уговора из разлога наведених у ставу 1. овог члана може да изврши само уговорна страна која је своје доспеле уговорне обавезе у потпуности и благовремено извршила.
6. **ЗАКЉУЧЕЊЕ УГОВОРА**
	1. Овај уговор закључује се даном потписивања уговорних страна и важи до истека периода из тачке 2.2. овог Уговора или до утрошка вредности из тачке 3.1 овог уговора, у зависности шта пре наступи.
7. **ЗАВРШНЕ ОДРЕДБЕ**
	1. Саставни део овог Уговора је прилог бр. 1 – Спецификација лека са ценом.